**Zápisnica č. 1 zo zasadnutia Obecného zastupiteľstva v Malom Záluží,**

**ktoré sa konalo dňa 3.3.2014 o 18.00 v kancelárii obecného úradu.**

**Program :**

1, Privítanie, určenie overovateľov zápisnice

2, Kontrola uznesení

3, Správa o kontrolnej činnosti HK

4, Prerokovanie plánu akcií kultúrnej komisie

5, Návrh zápisu textu do kroniky za rok 2012

6, Návrh VZN č. 1/2014 o trhových miestach

7, Účelová dotácia pre OZ Mikroregión RADOŠINKA 1000 €

8, Dotácia Jednota dôchodcov v Malom Záluží

9, Diskusia

10, Záver

Prítomní : viď prezenčná listina

Zapisovateľ : Emília Strihová

Overovatelia zápisnice : Luboš Proksa , Peter Novotný

1, Zasadnutie OZ zahájila starostka obce, ktorá prítomných členov OZ privítala..

 Vzápätí boli určení overovatelia zápisnice p. Luboš Proksa a Peter Novotný .

 Keďže neboli nijaké doplňujúce návrhy k programu zasadnutia, dala schváliť program.

 Hlasovanie: Za : 5 Proti : 0 Zdržal sa :0

2,Ďalším bodom bola kontrola uznesení :

 Uznesenia č. 31/2013 Zostavenie a predkladanie rozpočtu obce Malé Zálužie bez programovej

 štruktúry - splnené

 Uznesenie č.32/ 2013 Schvaľuje rozpočet obce Malé Zálužie na rok 2014 - - schválené

 Uznesenie č. 33 /2013 Schvaľuje plán činnosti HK obce Malé Zálužie na I. polrok 2014 - schválené

3, V Ďalšom bode hlavná kontrolórka obce p. Viera Marečková prečítala správu o kontrolnej činnosti

 Za II. Polrok 2013. V správe boli obci vytknuté tieto nedostatky :

 -obec nevykonáva inventarizáciu v zmysle zákona č. 563/1991 Zb. z. o účtovníctve v znení

 neskorších predpisov § 6 odst. 3 a § 30. Obec nemá vypracovaný žiadny interný predpis na

 vykonávanie inventarizácie.

 -obec nevykonáva dostatočne priebežnú finančnú kontrolu na objednávkach a pred uzatvorením

 zmlúv o dielo s dodávateľmi tovarov, služieb a stavebných prác, čím porušuje zákon č. 502/2001

 Z .z. v znení neskorších predpisov.

* Obec nevyberala daň za psa Rozhodnutím, čím porušila ustanovenie VZN č. 1/2011 § 7

a zároveň nevedie evidenciu psov.

Uvedené nedostatky budú na obecnom úrade prerokované a odstránené.

 Správa je súčasťou zápisnice.

4, V bode 4 OZ podrobne prerokovalo plán akcií Kultúrnej komisie .Plán je tiež prílohou zápisnice.

 OZ odsúhlasilo finančné čiastky na aktivity : Poďme spolu do knižnice - 20 €, Stavanie mája 50 €,

 Deň detí 50€, Hodový futbalový turnaj 150 €, Posedenie s jubilantami 165 €

 Spolu na všetky akcie Kultúrnej komisie na rok 2014 Obecné zastupiteľstvo odsúhlasilo 435 € na

 celý rok 2014.

 Hlasovanie: Za : 5 Proti : 0 Zdržal sa :0

5,Ďalej kronikárka obce Mgr. Elena Zedníková prečítala návrh na zápis do obecnej kroniky za rok

 2012. Kronikárka sa zúčastnila odborného seminára o vedení kroník a tieto jej znalosti sa

 pozitívne prejavili aj v jej písomnom prejave. Po doplnení niektorých skutočností (ako zhotovenie

 cesty v obci Malé Zálužie ) bol text zápisu do kroniky jednohlasne schválený.

 Hlasovanie: Za : 5 Proti : 0 Zdržal sa :0

6,Ďalej starostka obce predložila do rokovanie návrh VZN č. 1/2014 o predaji výrobkov a poskytovaní

 služieb na trhových miestach. OZ nemalo pripomienky k predkladanému VZN a toto bez výhrad

 schválilo. VZN nadobúda účinnosť 19.3.2014 a je tiež prílohou zápisnice.

 Hlasovanie: Za : 5 Proti : 0 Zdržal sa :0

7, Ďaľším bodom rokovania bola účelová dotácia pre OZ Mikroregión Radošinka vo výške 1 000 €.

 OZ Mikroregión nemá dostatok finančných prostriedkov na svoju činnosť a je nútené požičiavať si

 peniaze od podnikateľských subjektov. Predsedníctvo OZ Mikroregión Radošinka rozhodlo , že 11

 členských obcí OZ poskytne tomuto združenie účelovú dotáciu vo výške 1000€ na jedného člena.

 Obecné zastupiteľstvo, ako člen OZ Mikroregiónu Radošinka , ktorý čerpá finančné prostriedky z

 Programu rozvoja vidieka LEADER odsúhlasilo účelovú dotáciu pre OZ Mikroregión Radošinka

 vo výške 1 000 €. Obec po splnení podmienok na poskytnutie dotácie ( VZN) finančné prostriedky

 zašle na účet združenia.

 Hlasovanie: Za : 4 Proti : 1 Zdržal sa :0

8,Predsedkyňa dedinskej organizácie Jednoty dôchodcov Slovenska v Malom Záluží p. Elena Líšková

 požiada listom o príspevok na činnosť ZO JDS vo výške 180 € na rok 2014 . Keďže je to naša

 jediná organizácia, ktorá pracuje pod obecným úradom a ich činnosť je aktívna a zmysluplná z

 tohto dôvodu OZ rozhodlo a príspevok tejto organizácii v uvedenej výške odsúhlasilo.

 Hlasovanie: Za : 5 Proti : 0 Zdržal sa :0

9, V bode diskusia starostka informovala členov OZ o nadchádzajúcej kontrole z PPA na „ Úpravu

 priestranstva pri cintoríne „, ktorá sa uskutoční dňa 13.3.2014.

 K projektu „Úprava verejného priestranstva pri obecnom úrade „ bude potrebné preklasifikovať

parcelu č. 629/5 zapísanej v LV 465 vo vlastníctve obce Malé Zálužie z vodnej plochy na ostatnú

plochu. PPA má výhrady voči takto zapísanej klasifikácii na katastri.

Ďalej je potrebné zapísať do katastra aj nové parkovisko pri cintoríne. Poslanec M. Fuska zistil, že

obec doteraz nemá zapísaný na katastri ani Dom smútku a ani chodníky popri hlavnej ceste.

Tento nie je majetkovo vysporiadaný, pretože pri č. domu 17 sú vlastníkmi pozemku na ktorom je

vybudovaný obecný chodník - 8 m2 – rodina Predanocyová. Starostka sa bude snažiť dať veci do

poriadku buď kúpnou alebo darovacou zmluvou.

Starostka obce informovala OZ o získaní dotácie na dovybavenie Dobrovoľného hasičského zboru

vo výške 5 000€ z Rezervy predsedu vlády SR.

Ďalej poslanec Proksa navrhol osloviť RSÚC Nitra, aby si upratali neporiadok – skládku po topoloch

pred Vargovými. V domnení, že je to skládka ,nám tam občania aj iných obcí vyhadzujú nepotrebné

šatstvo .

V dedine sa vytvárajú aj iné nelegálne skládky – za horným cintorínom niekto vyváža odpad- zajačí

hnoj naložený v igelitových vreciach a na dolnom konci – za Peciarom tiež niekto vyviezol komunálny

odpad . Ak obec zistí pôvodcu odpadu, bude tomuto uložená pokuta.

Ďalej starostka informovala OZ a aj občanov o pristavení kontajnera na staré šatstvo pred predajňou

Potravín. Do tohto kontajnera sa môže dávať také šatstvo, ktoré už nie je súce na charitu a tiež stará

obuv. V obci bude v dňoch 4, 5, 6 . 4. 2014 pri zvonici pristavený veľkoobjemový kontajner .

Ďalej starostka informovala OZ, že obec je zo zákona povinná mať bezpečnostný projekt, ktorý nás fi-

nančne tiež zaťaží, zatial nevie v akej výške. Závisí to od prieskumu trhu.

10, Na záver starostka poďakovala poslancom OZ a HK za ich aktívnu účasť a zasadnutie ukončila .

Zapísala : Emília Strihová

V Malom Záluží, dňa 12.3.2014

Overovatelia zápisnice : Luboš Proksa

 Peter Novotný

**Uznesenie**

**Zo zasadnutia obecného zastupiteľstva obce Malé Zálužie zo dňa**

**3.3.2013 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

* Správu z kontrolnej činnosti HK rok 2013

 II.  **Schvaľuje** :

* Program schôdze

2, Uznesenie č. 1/2014

 Schvaľuje finančné prostriedky na činnosť KK

 vo výške 435 € na rok 2014.

3, Uznesenie č. 2/2014

 Schvaľuje návrh textu do Kroniky obce Malé Zálužie za rok 2012

4, Uznesenie č. 3/2014

 Schvaľuje VZN č. 1/2014 o predaji výrobkov a poskytovaní

 služieb na trhových miestach pre obec Malé Zálužie

5, Uznesenie č.4/2014

 Schvaľuje účelovú dotáciu pre OZ Mikroregión Radošinka

 vo výške 1 000 € na chod kancelárie OZ.

6, Uznesenie č.5/2014

 Schvaľuje príspevok na činnosť ZO JSD v Malom Záluží

 vo výške 180 €.

V Malom Záluží , dňa 12.3.2014